ইম্ফাল, ফেব্রুয়ারী ২৮ : নেসনেল প্রেসিদেন্ট ডা.  দি এস তন্দেকরনা মণিপুরগী ষ্টেট প্রেসিদেন্ট ওইনা শক্নাইরবা প্লেরাইট, ক্রিটিক অমদি থিয়েটার দিরেক্টর বুধ চিংথামবু সমতা সাহিত্য একাদেমীগী প্রেসিদেন্ট হাপখ্রে।  মণিপুরগী শক্নাইরবা থিয়েটার, শুমাং লীলা অমসুং কালচারগী আইকোন ওইনা শক্নাইরবা পদ্মশ্রী ৱারেপ্পা নবনা নোঙ্গাখিবদগী ইন্দিয়াগী মমিং লৈরবা ইন্টারনেসনেল ষ্টেন্দার্দ ওর্গানাইজেসন ফংলবা অমসুং সংস্কৃতকী নেসনেল ওর্গানইজেসন সমতা সাহিত্য একাদেমীগী ওইনা মণিপুরী চেপ্টারগী প্রেসিদেন্টকী ফম অসি হাংদুনা লাকখিবনি।
 নীংশিংবা য়াবদি সমতা সাহিত্য একাদেমী ২০০৮ দগী হৌদুনা ইন্দিয়াগী মেট্রো সিটিশিং মুম্বাই, গোৱা, নাগপুর, নাশিক, জয়পুর, গেংতোক লোয়ননা ইন্টারনেসনেলগী ওইনা কলম্বো, ভুটান, থাইলেন্দ, মালেশিয়া অমদি দুবাইনচিংবদা মীওই কয়া মাগী মাগী শিনফমশিংদা থোইদোক-হেন্দোক্লবা মীওইশিংদা নেসনেল অমদি ইন্টারনেসনেলগী থাক্তা কনফারেন্স কয়া শীন্দুনা ঈকায় খুম্নবা উৎপা অমদি মনা পীবগী থবক চত্থরক্লিবা নেসনেল ওর্গানাইজেসন অমনি।  হায়রিবা প্রেসিদেন্টকী ফম অসি মার্চ ১দগী বুধ চিংথামনা থৌ পুব হৌনবগী ওর্দার অমা থোকখ্রে। 